याङ जी
याङ जी (चिनियाँ:杨紫, जन्म ६ नोभेम्बर १९९२) एण्डी याङ भनेर पनि चिनिने, एक चिनियाँ अभिनेत्री तथा मोडल हुन्। उनी सन् १९९० दशकको जियाङ सुयाङ, झोऊ डोङ्ग्यु र गुआन जियोटङ सहित ४ उत्कृष्ट अभिनेत्रीको रूपमा परिचित छिन्।

यान जीले "होम विथ किड" (सन् २००५), ब्याटल अफ चिङश (सन् २०१४), "ओड टु जोए" (सन् २०१६, नोबेल एस्प्रिनेसन (सन् २०१६) र एसेस अफ लभ (सन् २०१८) टेलिभिजन शृङ्खलाहरूमा अभिनय गरिसकेकी छिन्।

बाल्यकाल र शिक्षा 
याङ जी बेइजीङको फाङशान जिल्लामा जन्मिएकी थिइन् भने उनले आफ्नो अभिनय यात्रा बेइजिङ चलचित्र संस्था मार्फत सुरुवात गरेकी थिइन्।

कार्यकाल

सुरुवाती कार्यकाल 
याङ जीले आफ्नो अभिनय यात्रा सन् १९९९ को टेलिभिजन शृङ्खलामा एक बाल कलाकारको रूपमा अभिनय शुरू गरेकी थिइन्। सन् २००२ मा जीले जियोझिवानका आयोजित एक कार्यक्रममा सानो भूमिका पनि निभाएकी थिइन्। सन् २००३ मा याङ जीले चलचित्रमा पर्दापण गरेकी थिइन् जसका लागि उनले टोङ्ग्न्यु चलचित्र अवार्ड द्वरा उत्कृष्ट बाल कलाकार विधामा अवार्ड प्रदान गरिएको थियो।

सन् २००५ मा याङ जीले एक टेलिभिजन शृङ्खला "होम विथ किड"मा जिया शुको अभिनय गरेसँगै उनले प्रतिष्ठा कमाएकी थिइन्। यस टेलिभिजन शृङ्खलाले तात्कालिक समयमा चिनमा प्रसारण हुने टेलिशृङ्खलामा शीर्ष स्थानमा आउन सफल भएको थियो भने यसले गोल्डेन इगल अवार्ड समेत हात पारेको थियो। याङ जीले यस टेलिशृङ्खलाको दोस्रो संस्करणमा "होम विथ किड"मा पनि जिया शुको भूमिकामा रहेकी थिइन्।

सन् २००८ मा याङ जीले उनको पहिलो गीति सङ्ग्रह होम विथ स्नो सार्वजनिक गरेकी थिइन्। याङले विभिन्न कार्टुनहरूमा आवाज राख्ने काम पनि गरेकी थिइन्। सन् २०११ मा याङले एक पारिवारिक पृष्ठभूमिमा आधारित नाटक लभ कम्स नकिङ द डोर नामक टेलिभिजन शृङ्खलामा काम गरेकी थिइन् जुन गिलियन याजको उपन्यास स्टेपमदरको आधारमा बनाइएको थियो। उक्त टेलिशृङ्खलामा अभिनय गरेपछि उनी एक युवा कलाकारको रूपमा परिचित भैसकेकी थिइन्। सन् २०१३ मा सार्वजनिक भएको एक चलचित्रमा अभिनय गरेपछि उनले नयाँ युवा कलाकारको अवार्ड पनि प्राप्त गर्न सफल भएकी थिइन्। उनले एक प्रेम कहानीमा आधारित टेलिशृङ्खला) फ्लावर्स इन फगमा पनि अभिनय गरेकी थिइन् जुन प्रख्यात लेखक चियोङ योले लेखेका थिए।

सन् २०१४–२०१६: लोकप्रियता बढ्दै 
याङ जीले सन् २०१४ मा एक युद्धसँग सम्बन्धित उनको पहिलो टेलिशृङ्खला "ब्याटल अफ चाङश"मा काम गर्न शुरू गरेकी थिइन् जसलाई म्यागनोलिया अवार्ड विजेता निर्देशक कङ शिङले निर्देशन गरेका थिए। यस टेलिशृङ्खला सन् २०१४ को मध्यमा प्रसारण गरेपछि यसले सन् २०१४ को उत्कृष्ट नाटकको रूपमा सर्वाधिक मत पाउन सफल भएको थियो। याङ जीले त्यसपछि सन् २०१५ मा याङ्को डान्सर नामक एक टेलिशृङ्खलामा पनि काम गरेकी थिइन् जुन तात्कालिक समयमा सर्वाधिक लोकप्रिय बनेको थियो।

सन् २०१६ मा याङले प्रेम कथामा आधारित ओड टु जोए नामक टेलिशृङ्खलामा एक प्रमुख पात्रको रूपमा काम गरेकी थिइन् जुन कार्यक्रम उपन्यासकार नाइद्वारा रचिएको यहि नामको एक उपन्यासमा आधारित छ। यस टेलिभिजन शृङ्खलाका अनुसार पाँच फरकफरक पृष्ठभूमि भएको महिलाहरू चीनको साङ्घाइ स्थित ओड टु जोए नामक एक ठूलो भवनको पाँच बटा फरकफरक कोठाहरूमा डेरामा बसोबास गर्दै आएका हुन्छन्। यस टेलिशृङ्खलामा यान जीको नाम फान क्यु यिङयिङ हन्छ भने उनी एक गरिव परिवारमा हुर्किएकी हुन्छिन् र काम गर्नका लागि सहर आएकी हन्छिन्। याङ जीको लोकप्रियता यस टेलिशृङ्खला पछि झन उच्च भएको थियो। 

यस नाटक तात्कालिक समयमा चिनमा सर्वाधिक हेरिएको टेलिशृङ्खला बन्दै नयाँ कीर्तिमान बनाएको थियो भने यसलाई २३ बिलियन दर्शहरूले हेरेका थिए। यस टेलिशृङ्खला पश्चात् याङ जी एकदमै लोकप्रिय बनिन् र तसर्थ उनी २२ अौँ हुडिङ अवार्डमा उत्कृष्ट पूर्व कालिन नाटकको श्रेणीमा मनोनित भएकी थिइन्। सोही वर्ष याङले ओयो ओयु र जियाङ हुइवेनसँग साझेदारी गर्दै क्राइङ आउट इन लभ नामक एक चलचित्रमा काम गरेकी थिइन्। 

सन् २०१७ मा याङ जीले एक पूर्वकालिन नाटक र हास्यव्यङ्गयमा आधारित एक हास्यव्यङ्ग्यमा अभिनय गरेकी थिइन् भने उनले सोही वर्ष ओड टु जोएको दोस्रो संस्करणमा पनि क्यु यिङयिनको भूमिका निभाएकी थिइन्।

सन् २०१८–हाल: सफलता 
सन् २०१८ मा याङले एक प्रेम कहानीमा आधारित नाटक एसेस अफ लभमा अभिनय गरेकी थिइन्। एसेस अफ लभ चीनमा उच्च मूल्याङ्कन र सकारात्मक समीक्षाका साथ यसले व्यावसायिक सफलता कमाएको थियो र याङले उनको प्रदर्शनका लागि प्रशंसा प्राप्त गरेकी थिइन्। त्यसै वर्ष, याङले ह्वाइट स्नेक नामक एक टेलिशृङ्खलामा अभिनय गरिन्, जुन प्रसिद्ध चिनियाँ फोलक्लेलेमा आधारित एक काल्पनिक नाटक थियो। फोर्ब्स चीनले याङलाई सन् २०१७ मा तीस वर्ष भन्दा कम उमेरका सबैभन्दा प्रभावसाली व्यक्तिहरूको सूचीमा सूचीकृत गरेको थियो जसले आ-आफ्नो क्षेत्रमा सर्वाधिक सफलता पाएका थिए।

सन्दर्भ सामग्री

बाह्य कडीहरू 
 
 

सन् १९९२ मा जन्म
जीवित मानिसहरू
चिनियाँ चलचित्र अभिनेत्रीहरू
चिनियाँ टेलिभिजन अभिनेत्रीहरू
चिनियाँ बाल अभिनेत्रीहरू